|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | |  |  |  |  | | --- | --- | --- | --- | | |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | |  | | **Октомври 2016 г.** | |  | | |  |  |  |  | | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS® Foundation) и Комитета по разясненията на МСФО.  На 18 и 19 октомври 2016 г. Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [***МСФО за МСП***](#1) * [**Инициатива за оповестяване: принципи на оповестяването**](#2) * [**Инициатива за оповестяване: ниво на същественост**](#3) * [***Концептуална рамка***](#4) * **Изменение на** [**МСФО 8**](#5) * [***Обществено допитване във връзка с програмата* 2015 г.**](#6) * [**Въпроси, свързани с прилагането на МСФО**](#7) * [**Финансови инструменти с характеристики на собствен капитал**](#8) * [**Актуална информация във връзка с изследователските проекти**](#9) |  | | **Срокове във връзка със следващия преглед на стандарта „ *МСФО за МСП”* (Документ по програмата 7)**  На 18 октомври 2016 г. Съветът проведе заседание, за да обсъди дали през тази година да стартира междинен преглед на Стандарта „*МСФО за МСП”*. Междинният преглед ще вземе под внимание промените в нови и изменени пълни МСФО стандарти и възникнали спешни въпроси.  Съветът обсъди обратната информация, получена от Групата за въвеждане на стандарта за МСП и в съответствие с тази обратна информация реши да не извършва предварително междинен преглед на стандарта „*МСФО за МСП”* преди следващия всеобхватен преглед. Нито един от членовете на Съвета не възрази срещу това решение. Очаква се следващият всеобхватен преглед на стандарта „*МСФО за МСП”* да стартира в началото на 2019 година.  ***Следващи етапи***  Преди следващия всеобхватен преглед екипът ще работи съвместно с Групата за въвеждане на стандарта за МСП, за да разгледа как промените в новите или изменени пълни МСФО стандарти биха могли да засегнат МСП и как тези изменения биха могли да бъдат включени в стандарта „*МСФО за МСП”*.    **Инициатива за оповестяване: принципи на оповестяването (Документ по програмата 11)**  На 18 октомври 2016 година Съветът реши, че периодът за предоставяне на коментари във връзка с Документа за обсъждане „Принципи на оповестяването” следва да бъде 180 дни. Всичките дванадесет членове на Съвета изразиха съгласие с това решение.  ***Следващи етапи***  За да се даде възможност на членовете на Съвета да се фокусират върху извършвания от тях преглед на предстоящия да влезе в сила МСФО стандарт относно застрахователните договори, очакваното публикуване на Документа за обсъждане „Принципи на оповестяването” бе отсрочено от декември 2016 г. за първата половина на 2017 година.    **Инициатива за оповестяване: ниво на същественост (Документ по програмата 11)**  На 18 октомври 2016 г. Съветът проведе заседание, за да обсъди коментарите, получени по повод Проекта за обсъждане във връзка с Изложението за практика: *Прилагане на нивото на същественост по отношение на финансовия отчет* („проектът на Изложението за практика”).  Проектът на Изложението за практика е публикуван през октомври 2015 година със 120-дневен период за предоставяне на коментари. Предложената цел на проекта на Изложението за практика е да подпомогне ръководството при прилагането на концепцията за ниво на същественост спрямо финансовите отчети с общо предназначение, изготвени с помощта на стандартите МСФО.  ***Документ по програмата 11Б: Аудитория, фокус и дефиниция***  Съветът обсъди аудиторията и фокуса на Изложението за практика и дефиницията за ниво на същественост, която ще бъде използвана в Изложението за практика. Съветът реши в порядък на работна хипотеза:   1. да поясни, че Изложението за практика адресира прилагането на концепцията за ниво на същественост при изготвянето на финансовия отчет. Всичките дванадесет членове на Съвета изразиха съгласие с това решение. 2. да потвърди, че Изложението за практика може да е от полза и за други страни, освен тези, ангажирани с изготвянето на финансовия отчет. Всичките дванадесет членове на Съвета изразиха съгласие с това решение. 3. да замени термина „ръководство” с термина „предприятие” в цялото Изложение за практика. Всичките дванадесет членове на Съвета изразиха съгласие с това решение. 4. да се съсредоточи върху прилагането на концепцията за ниво на същественост единствено при изготвяне на финансовия отчет. Десет от дванадесетте членове на Съвета изразиха съгласие с това решение. 5. да включи в Изложението за практика обяснението на дефиницията за ниво на същественост, съдържаща се в МСС 1 *Представяне на финансови отчети*—че предприятието трябва да вземе под внимание „начина, по който може разумно да се очаква потребителите да бъдат повлияни при вземането на икономически решения”, и да използва това разяснение последователно в цялото Изложение за практика. Всичките дванадесет членове на Съвета изразиха съгласие с това решение. 6. да не прави промени в дефиницията за ниво на същественост в стандартите МСФО в рамките на този проект. Всичките дванадесет членове на Съвета изразиха съгласие с това решение.   ***Документ по програмата 11В: Нужди и очаквания на основните потребители***  Съветът обсъди насоките относно идентифициране на основните потребители, техните информационни нужди и техните очаквания, за целите на прилагане на преценки във връзка с нивото на същественост при изготвяне на финансови отчети по МСФО. Съветът реши в порядък на работна хипотеза:   1. да използва „основни потребители” (в съответствие с дефиницията в *Концептуалната рамка*) в рамките на цялото Изложение за практика. Всичките дванадесет членове на Съвета изразиха съгласие с това решение. 2. да подчертае в Изложението за практика, че понятието „основни потребители” на финансовия отчет по МСФО на предприятието включва потенциални инвеститори, потенциални заемодатели и потенциални други кредитори. Всичките дванадесет членове на Съвета изразиха съгласие с това решение. 3. да преразгледа препратките към „специфични нужди” на основните потребители и „подмножества” или „класове” основни потребители в Изложението за практика. Единадесет от дванадесетте членове на Съвета изразиха съгласие с това решение. 4. да използва термина „очаквания” на основните потребители (използван понастоящем в параграф 17 и 22 от проекта на Изложението за практика) в Изложението за практика единствено по същия начин, по който е използван в Концептуалната рамка. Всичките дванадесет членове на Съвета изразиха съгласие с това решение. 5. да преработи насоките, предоставени във връзка с „потребители на финансовия отчет и техните решения” в Изложението за практика, за да представи концепцията за „посрещане на максималния обем от общи информационни нужди на основните потребители на финансовия отчет на предприятието”. Единадесет от дванадесетте членове на Съвета изразиха съгласие с това решение.   ***Документ по програмата 11Г: Процедура във връзка с нивото на същественост***  Съветът обсъди процедура във връзка с нивото на същественост в четири стъпки при прилагане на преценките при определяне нивото на същественост по отношение на финансовия отчет на предприятието. Съветът реши в порядък на работна хипотеза да включи в Изложението за практика общ преглед на начина, по който преценките във връзка с нивото на същественост могат да бъдат прилагани. По-специално, Съветът реши в порядък на работна хипотеза:   1. да поясни, че макар да няма йерархично подреждане сред факторите за нивото на същественост, за предприятията може да е от полза първо да оценят дадена информация от количествена гледна точка; 2. да поясни, че когато предприятието оценява дали дадена информация е съществена на базата на качествен фактор, то следва също така да вземе под внимание и количествени фактори; и 3. да включи сделките и операциите със свързани лица като пример за качествен фактор, вземан под внимание при оценяване на нивото на същественост.   Всичките дванадесет членове на Съвета изразиха съгласие с тези решения.  ***Документ по програмата 11Д: Основни финансови отчети в сравнение с пояснителните приложения и агрегиране/дезагрегиране на информация***  Съветът обсъди насоките относно прилагането на нивото на същественост по отношение на основните финансови отчети в сравнение с пояснителните приложения и ролята на преценките във връзка с нивото на същественост при определяне как информацията ще бъде агрегирана или дезагрегирана. Съветът реши в порядък на работна хипотеза, че Изложението за практика следва:   1. да посочва, че по отношение на цялата информация, включена във финансовия отчет, следва да се прилага една и съща оценка на нивото на същественост; 2. да пояснява, че предприятието следва да избере къде да оповести съществената информация в рамките на финансовия отчет (т.е. в основните финансови отчети или в пояснителните приложения) по начин, който комуникира информацията ефективно и ефикасно; и 3. да описва как предприятието следва да използва оценката на нивото на същественост, за да реши до каква степен да дезагрегира информацията и каква степен на детайлизиране да включи, в контекста на основните финансови отчети и пояснителните приложения.   Всичките дванадесет членове на Съвета изразиха съгласие с тези решения.  ***Документ по програмата 11Е: Оповестяване на счетоводните политики***  Съветът реши, че Изложението за практика не следва да включва насоки относно прилагането на нивото на същественост по отношение на оповестяването на счетоводните политики, тъй като тези въпроси ще бъдат разгледани по-широко в проекта „Принципи на оповестяването”.  Всичките дванадесет членове на Съвета изразиха съгласие с това решение.  ***Документ по програмата 11Ж: Сравнителен спрямо съответстващ подход и противоречие с местни нормативни разпоредби***  Съветът обсъди прилагането на нивото на същественост по отношение на информацията относно предходен период или периоди, представени във финансовия отчет (включително разглеждане на сравнителния подход спрямо съответстващия подход). Съветът поиска от екипа да изготви допълнителен анализ, който да представи на следващо заседание на Съвета.  Съветът обсъди също така и потенциални противоречия между Изложението за практика и евентуални местни законови или регулаторни изисквания във връзка с оповестяванията и нивото на същественост. Съветът реши в порядък на работна хипотеза, че Изложението за практика следва:   1. да подчертава, че целта му е да предостави насоки относно това как да се тълкува и прилага концепцията в МСФО за ниво на същественост спрямо финансови отчети по МСФО. Всичките дванадесет членове на Съвета изразиха съгласие с това решение. 2. да отбелязва, че стандартите МСФО не забраняват предоставянето на допълнителна информация с цел удовлетворяване на местни регулаторни изисквания (дори тази информация да не е съществена за стандартите МСФО), освен ако тази информация не прикрива или замъглява съществена МСФО информация. Единадесет от дванадесетте членове на Съвета изразиха съгласие с това решение.   ***Документ по програмата 11 З: Междинно отчитане***  Съветът обсъди прилагането на нивото на същественост по отношение на междинните финансови отчети. Съветът реши в порядък на работна хипотеза:   1. да подчертае, че при прилагане на оценката относно нивото на същественост спрямо междинен финансов отчет, предприятието трябва да разгледа и вземе под внимание същите фактори, които разглежда и взема под внимание при оценяването във връзка с годишния финансов отчет; 2. да посочи, че предприятието трябва да прилага процедура във връзка с нивото на същественост (описана в Документ по програмата 11Г), вземайки под внимание, че контекстът и целите на междинния финансов отчет са различни от тези на годишния финансов отчет; и 3. да посочи, че макар междинните оценки да разчитат в по-голяма степен на приблизителното оценяване в сравнение с годишните финансови отчети, този факт сам по себе си не прави междинната информация по-съществена.   Всичките дванадесет членове на Съвета изразиха съгласие с тези решения.  ***Документ по програмата 11И: Публично достъпна информация***  Съветът обсъди наличието на публично достъпна информация върху оценяването на нивото на същественост. Съветът реши в порядък на работна хипотеза:   1. да премахне формулировката, използвана понастоящем в параграфи 57–58 от проекта на Изложението за практика; 2. да посочи, че публичната достъпност на информацията не оказва влияние върху оценяването на нивото на същественост; и 3. да посочи, че публичната достъпност на информацията не освобождава предприятието от задължението да оповестява съществената информация.   Единадесет от дванадесетте членове на Съвета изразиха съгласие с тези решения.  ***Следващи етапи***  Очаква се на следващо заседание Съветът да потвърди вида, който следва да имат насоките относно прилагането на нивото на същественост, да обсъди взаимоотношението между нивото на същественост и грижливото стопанисване на ресурсите и да изясни въпроси, свързани с терминологията, при подготовката на проекта на окончателните насоки.  Съветът ще обсъди също така и въпроси, свързани с прилагането на насоките относно нивото на същественост по отношение на грешки, договорни юридически задължения и предприятията, прилагащи *МСФО за МСП*, както и допълнително ще анализира прилагането на нивото на същественост по отношение на информация за предходни периоди.    ***Концептуална рамка* (Документ по програмата 10)**  На 18 октомври 2016 г. Съветът обсъди проекта *Концептуална рамка*. В частност, Съветът обсъди концепциите относно подлежащи на изпълнение договори, счетоводно отчитаната единица и дефиницията за ниво на същественост, предложени в Проекта за обсъждане от май 2015 година *Концептуалната рамка за финансово отчитане* („Проектът за обсъждане”). Съветът обсъди също асиметричното третиране на печалби и загуби. Наред с това, екипът представи подход за тестване на предложените дефиниции за активи и пасиви.  ***Документ по програмата 10Б: тестване на предложените дефиниции за активи и пасиви —възникващи въпроси***  ***Документ по програмата 10В: тестване на предложените дефиниции за активи и пасиви —илюстративни примери***  Екипът представи пред Съвета подход за тестване на предложените дефиниции за активи и пасиви и на концепциите, подкрепящи тези дефиниции. От Съвета бе поискано да идентифицира въпроси, възникващи във връзка с тестването, които биха могли да изискват допълнително обсъждане като част от предстоящите повторни разисквания на дефиницията за пасив и подкрепящите я концепции.  На това заседание на Съвета не бяха взети никакви решения.  ***Документ по програмата 10Г: Подлежащи на изпълнение договори***  В светлината на коментарите, получени във връзка с предложените концепции за подлежащи на изпълнение договори, Съветът реши в порядък на работна хипотеза:   1. да потвърди, че:    1. подлежащ на изпълнение договор установява право и задължение да се разменят икономически ресурси;    2. правото и задължението да се разменят икономически ресурси са взаимозависими и не могат да бъдат отделени; и    3. комбинираното право и задължение представлява един-единствен актив или пасив. 2. *Концептуалната рамка* не следва да съдържа допълнителни коментари относно признаването на активи и пасиви във връзка с подлежащи на изпълнение договори, извън тези, включени в Проекта за обсъждане. 3. никой от коментарите относно подлежащите на изпълнение договори, включени в Основанието за заключения по Проекта за обсъждане няма да бъде пренесен в самата *Концептуална рамка*.   Всичките дванадесет членове на Съвета изразиха съгласие с тези решения.  ***Документ по програмата 10Д: Счетоводно отчитана единица***  В светлината на коментарите, получени във връзка с предложените концепции за счетоводно отчитаната единица, Съветът реши в порядък на работна хипотеза:   1. да не предоставя допълнителни насоки относно счетоводно отчитаната единица и да не ограничава коментарите на предложените концепции в *Концептуалната рамка*. Всичките дванадесет членове на Съвета изразиха съгласие с това решение. 2. да поясни в *Концептуалната рамка, че* счетоводно отчитаната единица се избира за актив или пасив, когато се преценява как ще се прилага признаването и оценяването. Всичките дванадесет членове на Съвета изразиха съгласие с това решение. 3. да потвърди, че понякога може да е подходяща да се избере една счетоводно отчитана единица по отношение на признаването и друга счетоводно отчитана единица по отношение на оценяването. Единадесет от дванадесетте членове на Съвета изразиха съгласие с това решение. 4. да потвърди, че избраната счетоводно отчитана единица може да трябва да бъде агрегирана или дезагрегирана по отношение на представянето и оповестяването. Единадесет от дванадесетте членове на Съвета изразиха съгласие с това решение. 5. да поясни, че, както и при всички останали области на финансовото отчитане, разходите ограничават избора на счетоводно отчитана единица, вместо да се идентифицира ограничението от гледна точка на разходите като обособен фактор при избора на счетоводно отчитана единица. Всичките дванадесет членове на Съвета изразиха съгласие с това решение.   ***Документ по програмата 10Ж: Асиметрично третиране на печалби и загуби***  Съветът реши в порядък на работна хипотеза, че „Глава 2—Качествени характеристики на полезната финансова информация” на преработената *Концептуална рамка* следва да признава, че упражняването на предпазливост не навежда на мисълта за необходимост от асиметрично третиране — например, необходимост от по-убедителни доказателства, които да подкрепят признаването на активи, отколкото на пасиви или в подкрепа на признаването на приходи в сравнение с разходи. Независимо от това, такава асиметрия може да възникне понякога в стандартите за финансово отчитане като следствие от изискването за най-полезна информация. Всичките дванадесет членове на Съвета изразиха съгласие с това решение.  ***Документ по програмата 10 З: Ниво на същественост***  Съветът потвърди в порядък на работна хипотеза дефиницията за ниво на същественост, предложена в Проекта за обсъждане. Тази дефиниция няма да бъде актуализирана с оглед измененията, обсъждани в рамките на проекта „Принципи на оповестяването”.  Всичките дванадесет членове на Съвета изразиха съгласие с това решение.  ***Следващи етапи***  По време на заседанието на Съвета през ноември Съветът ще обсъди концепциите, свързани с:   1. дефиницията на пасив; 2. отписване; и 3. поддържане на капитала.   Съветът ще обсъди също така и резултатите от проведения от екипа тест за проверка със съставителите на ефекта от преработената *Концептуална рамка*.  Освен това, Съветът ще обсъди Проекта за обсъждане *Актуализиране на препратките към Концептуалната рамка*.    **Пояснения на МСФО 8 *Оперативни сегменти,* произтичащи от Прегледа след въвеждане (Документ по програмата 27)**  През май 2015 година Съветът обсъди предложение за изменения в МСФО 8 (Документ по програмата 12В). Предложените изменения идват в отговор на въпроси, идентифицирани като нуждаещи се от допълнително проучване в Доклада и изложението на получените като обратна информация становища *Преглед след въвеждане: МСФО 8 Оперативни сегменти*, публикуван от Съвета през юли 2013 година.  На заседанието си през октомври 2016 година Съветът обсъди следните два въпроса, нуждаещи се от уточняване, които възникнаха по време на процеса по изготвяне на проекта на предложените изменения:   * последователно идентифициране на сегментите на отчитане; и * брой на отчитаните позиции на отделни редове.   ***Последователно идентифициране на сегментите на отчитане***  Съветът реши в порядък на работна хипотеза да измени МСФО 8, така че да изисква предприятието да обяснява как и защо сегментите на отчитане във финансовия отчет се различават от тези, включени в коментара на ръководството или други части на годишния доклад или от други комуникации, публикувани заедно с финансовия отчет.  Целта на това обяснение е да помогне на потребителите на финансовия отчет да разберат взаимовръзката между различните бази за сегментиране във финансовия отчет и коментара на ръководството или в други части от годишния доклад на предприятието.  Единадесет от дванадесетте членове на Съвета изразиха съгласие с това решение.  ***Брой на отчитаните позиции на отделни редове***  Съветът реши в порядък на работна хипотеза:   1. да включи в МСФО 8 напомняне, че предприятието може да оповестява информация по сегменти, извън тази, която е обект на преглед или редовно се предоставя на лицето, вземащо основните оперативни решения, ако тази информация помага на предприятието да удовлетвори основния принцип в параграфи 1 и 20 от стандарта; 2. тази допълнителна информация по сегменти може да включва информация, която не се предоставя регулярно на лицето, вземащо основните оперативни решения; и 3. да запази само сегашните насоки в МСФО 8 относно вида информация по сегменти, която би била от полза за удовлетворяване на този основен принцип.   Всичките дванадесет членове на Съвета изразиха съгласие с това решение.  ***Следващ етап***  Съветът очаква да публикува Проекта за обсъждане във връзка с измененията в МСФО 8.    ***Обществено допитване във връзка с Програмата 2015 г.* (Документ по програмата 24)**  **Разрешение за публикуване на Изложението на получените като обратна информация становища по повод *Общественото допитване във връзка с програмата* 2015 г.**  Съветът обсъди *Общественото допитване във връзка с програмата* 2015 г. и даде разрешение на екипа да публикува Изложението на получените като обратна информация становища.  Всичките дванадесет членове на Съвета изразиха съгласие с това решение.  ***Следващ етап***  Съветът очаква да публикува Изложението на получените като обратна информация становища през ноември 2016 година.    **Въпроси, свързани с прилагането на МСФО (Документ по програмата 12)**  На 19 октомври 2016 г. Съветът проведе заседание, за да обсъди следните проекти.  ***Актуална информация от КРМСФО (Документ по програмата 12)***  Съветът бе запознат с актуална информация от проведеното през септември 2016 година заседание на Комитета по разясненията на МСФО („Комитетът по разясненията”). Подробности за това заседание са публикувани в Бюлетина с актуална информация на КРМСФО, [достъпен тук](https://s3.amazonaws.com/ifrswebcontent/2016/IFRIC/September/IFRIC-Update-September-2016.html).  ***Документ по програмата 12A: Ратифициране на Разяснение на КРМСФО***  Съветът ратифицира Разяснение на КРМСФО *Сделки в чуждестранна валута и авансово възнаграждение* („Разяснението”). Разяснението адресира въпроса как да се определи обменният валутен курс, който да бъде използван при първоначално признаване на съответния актив, разход или приход при отписване на непаричен актив или непаричен пасив, произтичащ от авансово възнаграждение в чуждестранна валута.  Всичките дванадесет членове на Съвета изразиха съгласие с тази ратификация.  ***Следващи етапи***  Съветът очаква да издаде Разяснението преди края на 2016 година.  ***Документ по програмата 12Б: МСС 28* Инвестиции в асоциирани и съвместни предприятия—*дългосрочни участия в асоциирано или съвместно предприятие***  Съветът продължи обсъжданията на дългосрочните участия в асоциирано или съвместно предприятие. Дългосрочните участия са такива участия, които по същество съставляват част от нетната инвестиция в асоциираното или съвместно предприятие, но по отношение на които не се прилага методът на собствения капитал.  Съветът реши в порядък на работна хипотеза да предложи изменения в МСС 28, за да поясни, че предприятието прилага МСФО 9 *Финансови инструменти*, в допълнение към МСС 28, по отношение на дългосрочните участия. Съветът реши също така в порядък на работна хипотеза да включи предложените изменения в следващия цикъл годишни подобрения (2015–2017 г.).  Единадесет от дванадесетте членове на Съвета изразиха съгласие с това решение.  В допълнение, Съветът реши в порядък на работна хипотеза:   1. да изисква ретроспективно прилагане на предложените изменения. Ако предприятието обаче не преизчислява сравнителната информация при първоначално прилагане на МСФО 9, от него не се изисква да преизчислява сравнителната информация, когато прилага предложените изменения за първи път, но може да избере да постъпи по този начин, за да отрази прилагането на МСС 39 в сравнителния период. 2. да изисква ретроспективно прилагане на предложените изменения за застрахователни дружества, избиращи да прилагат временното освобождаване от изискванията на МСФО 9, но да разреши на тези предприятия да не преизчисляват сравнителната информация. 3. да позволи на предприятията, прилагащи за първи път стандартите, чиито първи отчетен период по МСФО започва преди 1 януари 2019 г. и които не преизчисляват сравнителната информация, за да отразят МСФО 9 в техния първи финансов отчет по МСФО, да изберат да не преизчисляват сравнителната информация, за да отразят предложените изменения в сравнителния период.   Всичките дванадесет членове на Съвета изразиха съгласие с тези решения.  Съветът реши също така в порядък на работна хипотеза да предложи дата на влизане в сила 1 януари 2018 г. с разрешено по-ранно прилагане.  Единадесет от дванадесетте членове на Съвета изразиха съгласие с това решение.  ***Следващи етапи***  Съветът ще разгледа периода за предоставяне на коментари и стъпките от регламентираната процедура, предприети във връзка с предложените изменения в МСС 28, на бъдещо свое заседание.  ***Документ по програмата 12В: Изменение с тесен обхват—*МСС 16 Имоти, машини и съоръжения—*Постъпления и разходи при тестване на имоти, машини и съоръжения***  Съветът обсъди направените от Комитета по разясненията препоръки за изменение с тесен обхват на МСС 16. Въпросът се отнася до постъпления от продажбата на изделия, произведени докато обект от имоти, машини и съоръжения (ИМС) се привежда в местоположението и състоянието, необходими, за да може той да функционира по начина, предвиден от ръководството (т.е. докато обект от ИМС се привежда във вид, готов за използване).  Съветът реши в порядък на работна хипотеза да предложи изменения в МСС 16. Измененията ще забранят приспадането от себестойността на обект от ИМС на постъпленията от продажбата на изделия, произведени докато този обект от ИМС се привежда във вид, готов за използване.  В допълнение, Съветът реши в порядък на работна хипотеза:   1. да изисква предприятието да прилага предложените изменения само по отношение на обекти от ИМС, които са приведени във вид готов за използване от началото на най-ранния сравнителен период, когато измененията се прилагат за първи път; и 2. да не предоставя облекчения при преминаване за предприятията, прилагащи стандартите за първи път.   Единадесет от дванадесетте членове на Съвета изразиха съгласие с това решение.  ***Следващи етапи***  Съветът ще разгледа периода за предоставяне на коментари и стъпките от регламентираната процедура, предприети във връзка с предложените изменения с тесен обхват в МСС 16, на бъдещо свое заседание.    **Финансови инструменти с характеристики на собствен капитал (Документ по програмата 5)**  На 19 октомври 2016 г. Съветът проведе заседание, за да обсъди изследователския проект относно финансовите инструменти с характеристики на собствен капитал.  Съветът обсъди претенции/вземания, които предоставят на издателя правото да избере между резултатите от алтернативни уреждания. Дискусията продължава да се фокусира върху разработване на подхода „Гама” спрямо класифицирането и представянето.  Съветът бе запознат и с обобщена информация относно проведените до момента обсъждания. (Документ по програмата 5A е предоставен единствено с информационна цел).  ***Документ по програмата 5Б: Алтернативни резултати от уреждането под контрола на предприятието***  Съветът обсъди претенции/вземания, които предоставят на издателя правото да избере между два алтернативни начина на уреждане. Всеки от резултатите от уреждането, взет сам по себе си, отговаря или на дефиницията за пасив, или на дефиницията за собствен капитал. По-специално, Съветът разгледа въпроса дали икономическите стимули, които биха могли да повлияят върху решението на предприятието да упражни правото си, следва да бъдат вземани под внимание при класифицирането на тези претенции/вземания като пасив или като собствен капитал.  Съветът реши в порядък на работна хипотеза, че съгласно подхода „Гама” икономическите стимули, които биха могли да повлияят върху решението на издателя да упражни правата си не следва да бъдат вземани под внимание при класифицирането на дадена претенция/вземане като пасив или като собствен капитал. Така, съгласно подхода „Гама”, класифицирането ще се базира върху материалните права и задължения, установени с договора, включително задълженията, които са установени косвено чрез условията на договора, което е сходно с изискванията в МСС 32 *Финансови инструменти: представяне*.  Всичките дванадесет членове на Съвета изразиха съгласие с това решение.  ***Следващи етапи***  На бъдещо свое заседание Съветът ще обсъди:   1. класифициране на инструменти, отговарящи на условията на съществуващото изключение по отношение на инструментите с право на връщане; 2. същността на правата и задълженията в договорите и взаимовръзката им със законови и регулаторни изисквания; и 3. признаване, отписване и рекласифициране на инструменти на собствения капитал.     **Актуална информация във връзка с изследователската програма (Документ по програмата 8)**  Съветът обсъди актуална информация във връзка с изследователската си програма. Актуалната информация отразява събития и обстоятелства, настъпили след последната актуализация, която бе представена по време на заседанието на Съвета през юли 2016 г. Информация относно работната програма на Съвета по международни счетоводни стандарти (IASB), включително изследователската му програма, е на разположение [тук](http://www.ifrs.org/Current-Projects/IASB-Projects/The-IASBs-Research-Programme/Pages/default.aspx).  Съветът отбеляза също, че е започнало предварително оценяване на въпросите, които ще бъдат проучени в Прегледа след въвеждане на МСФО 13 *Оценяване по справедлива стойност*.  От Съвета не бе поискано да взема никакви решения.  ***Следващи етапи***  Екипът очаква да представи отново пред Съвета актуална информация относно изследователската програма след около три месеца.    **Работна програма—прогнозни цели към 20 октомври 2016 г.**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 20 октомври 2016 г. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © IFRS Foundation ISSN 1474-2675  Авторски права© Фондация МСФО  ISSN 1474-2675 |